**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VI. volebné obdobie**

Číslo: CRD-1358/2014

### 1085a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja (tlač 1085)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu** **zákona, ktorým sa mení a dopĺňa zákon č. 539/2008 Z. z. o podpore regionálneho rozvoja (tlač 1085)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1300 z 10. septembra 2014 pridelila  **vládny návrh zákona, ktorým sa mení a dopĺňa zákon č. 539/2008 Z. z. o podpore regionálneho rozvoja (tlač 1085)** na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre financie a rozpočet,**

 **Výboru Národnej rady Slovenskej republiky pre hospodárske záležitosti,**

 **Výboru Národnej rady Slovenskej republiky pre verejnú správu a regionálny rozvoj**

 **a**

 **Výboru Národnej rady Slovenskej republiky pre pôdohospodárstvo a životné prostredie;**

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 **Ústavnoprávny výbor** **Národnej rady Slovenskej republiky** uznesením č. 493 zo 7. októbra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre financie a rozpočet** uznesením č. 333 zo 7. októbra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre hospodárske záležitosti** uznesením č. 349 zo 7. októbra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre verejnú správu a regionálny rozvoj** uznesením č. 195 zo 14. októbra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 **Výbor Národnej rady Slovenskej republiky pre pôdohospodárstvo a životné prostredie** uznesením č. 281 zo 7. októbra 2014 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

**V čl. I, bode 1 § 1 ods. 2** sa slová „pomoci a podpory Európskej únie prostredníctvom“ nahrádzajú slovami „finančných prostriedkov z“ a vypúšťajú sa slová „a medzinárodné zmluvy, ktorými je Slovenská republika viazaná“.

Ide o terminologické zjednotenie pojmu rôzne používaného v návrhu zákona (§ 4 ods. 2 a § 13 ods. 2 písm. a)) a nariadení (ES) č. 1303/2013 a vypustenie nesprávne uvedených slov z dôvodu absencie úpravy poskytovania finančných prostriedkov z fondov EÚ medzinárodnými zmluvami, ktorými by bola Slovenská republika viazaná.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

 **Gestorský výbor odporúča schváliť.**

**V čl. I, bode 1 § 1 ods. 2** poznámke pod čiarou k odkazu 1 sa vypúšťajú slová „zákon č. 231/1999 Z. z. o štátnej pomoci v znení neskorších predpisov,“.

Ide o vypustenie nesprávne uvedenej právnej úpravy v poznámke pod čiarou, keďže zákon o štátnej pomoci upravuje poskytovanie finančných prostriedkov zo štátneho rozpočtu a nie z fondov Európskej únie.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 2 § 2 písm. e)** sa slovo „a“ za slovom „regionálnej“ nahrádza slovom „alebo“.

Ide o formulačnú úpravu textu ustanovenia.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 3 § 2 písm. g)** sa slová „s cieľom zabezpečiť“ nahrádzajú slovami „ktorí zabezpečujú“ a slovo „a“ sa nahrádza slovom „alebo“.

Úprava ustanovenia sa navrhuje vzhľadom na všeobecnú pripomienku týkajúcu sa normatívnosti ustanovení návrhu zákona.  Ďalšia časť pripomienky sa týka formulačnej úpravy textu ustanovenia.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 5 § 4 ods. 2** sa vypúšťajú slová „a medzinárodných zmlúv, ktorými je Slovenská republika viazaná“.

Ide o vypustenie nesprávne uvedených slov z dôvodu absencie úpravy poskytovania finančných prostriedkov z fondov EÚ medzinárodnými zmluvami, ktorými by bola Slovenská republika viazaná.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 8 § 6 ods. 3 písm. b)** sa za slovo „vývoja“ vkladajú slová „rozvoja regiónov“ zároveň  sa vypúšťajú slová „v regiónoch“.

Ide o formulačnú úpravu textu ustanovenia z hľadiska jeho zrozumiteľnosti.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 8 § 6 ods. 3 písm. h)** sa za slovo „hodnotenia“ vkladajú slová „vývoja regionálneho rozvoja“.

Ide o formulačnú úpravu textu ustanovenia z hľadiska jeho zrozumiteľnosti.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 10 § 7 ods. 3 písm. a)** sa

* 1. za slovo „celku“ na začiatku ustanovenia vkladá čiarka a vypúšťajú sa slová „s väzbami na širšie územie a“;
	2. za slovo „vývoja“ sa vkladá čiarka a vypúšťajú sa slová „s dôrazom na“;
	3. vypúšťa slovo „relevantné“.

Úprava ustanovenia sa navrhuje vzhľadom na všeobecnú pripomienku týkajúcu sa normatívnosti ustanovení návrhu zákona. Vypúšťajú sa slová, ktoré nadbytočne zaťažujú text a vykonávajú sa úpravy súvisiace s vypustením textu.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 12** sa za slovo „zákona“ vkladajú slová „okrem § 17 ods. 1, 2, ods. 3 úvodnej vety a ods. 4 úvodnej vety“.

Navrhuje sa legislatívno-technická úprava v súvislosti s novelizačnými bodmi 25, 26 a 27.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 13 § 8 ods. 3 písm. a)** sa

* 1. za slovo „obce“ na začiatku ustanovenia vkladá čiarka a vypúšťajú sa slová „s väzbami na širšie územie a“;
	2. za slovo „vývoja“ sa vkladá čiarka a vypúšťajú sa slová „s dôrazom na“;
	3. vypúšťa slovo „relevantné“.

Úprava ustanovenia sa navrhuje vzhľadom na všeobecnú pripomienku týkajúcu sa normatívnosti ustanovení návrhu zákona. Vypúšťajú sa slová, ktoré nadbytočne zaťažujú text a vykonávajú sa úpravy súvisiace s vypustením textu.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 23 § 13 ods. 2 písm. a)** sa za slovo „poskytovania“ vkladá slovo „finančných“.

Ide o terminologické zjednotenie pojmu rôzne používaného v návrhu zákona (§ 1 ods. 2 a § 4 ods. 2 ) a nariadení (ES) č. 1303/2013.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 23 § 13 ods. 9** sa za slová „rokovania a“ vkladá slovo „spôsob“.

Ide o legislatívno-technickú úpravu súvisiacu s čl. 4 ods. 3 Legislatívnych pravidiel tvorby zákonov.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 26** sa za slovo „ods. 3“ vkladajú slová „úvodnej vete“.

Navrhuje sa legislatívno-technická úprava vzhľadom na platné znenie návrhu zákona.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

**V čl. I, bode 27** sa za slovo „ods. 4“ vkladajú slová „úvodnej vete“.

Navrhuje sa legislatívno-technická úprava vzhľadom na platné znenie návrhu zákona.

Ústavnoprávny výbor NR SR

 Výbor NR SR pre financie a rozpočet

 Výbor NR SR pre hospodárske záležitosti

 Výbor NR SR pre verejnú správu a regionálny

 rozvoj

 Výbor NR SR pre pôdohospodárstvo a životné

 prostredie

 **V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 14 s  odporúčaním gestorského výboru **schváliť**.

**VI.**

 Gestorský výbor na základe stanovísk výborov vyjadrených v  uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona, ktorým sa mení a dopĺňa zákon č. 539/2008 Z. z. o podpore regionálneho rozvoja (tlač 1085)** v znení schválených pozmeňujúcich a doplňujúcich návrhov uvedených v spoločnej správe a prednesených v rozprave **schváliť.**

Spoločná správa výborov Národnej rady Slovenskej republiky o **vládnom návrhu** **zákona, ktorým sa mení a dopĺňa zákon č. 539/2008 Z. z. o podpore regionálneho rozvoja (tlač 1085a)** bola schválená v druhom čítaní uznesením gestorského výboru č. **197** zo **14. októbra 2014**.Výbor určil poslanca **Dušana BUBLAVÉHO**  za spoločného spravodajcu výborov.

Súčasne ho poveril

predniesť spoločnú správu výborov na schôdzi Národnej rady Slovenskej republiky,

navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Igor C H O M A**, v. r.

predseda

Výboru NR SR pre verejnú správu

a regionálny rozvoj

V Bratislave 14. októbra 2014